als_Latn dik_Latn nus_Latn
Në sheshin “Times Square” në New York, një automjet ka goditur këmbësorët në trotuar, raporton Anadolu Agency (AA).
Policia e New Yorkut njoftoi se në incident ka humbur jetën një person, kurse 19 janë plagosur.
Lidhur me incidentin e ndodhur në Lagjen e 45-të dhe në këndin e Broadway, theksohet mundësia që ai të ketë qenë aksident trafiku.
Gazetari i AA-së, i cili ka qenë dëshmitar i ngjarjes, tha se automjeti në shpejtësi të madhe së pari është përplasur në barrierën në trotuar, ndërsa më pas automjetin e ka kapluar zjarri, me çka kanë ndërhyrë zjarrëfikësit të cilët kishin ardhur në vendin e ngjarjes.
Në vend të ngjarjes u dërguan ambulanca, kurse të plagosurve ndërhyrja e parë iu dha në trotuar.
Policia po heton rastin, kurse në këtë vend disa rrugë janë mbyllur për trafikun.
Njoftohet se vozitësi 26 vjeçar i cili u arrestua, ka qenë i ndjekur penalisht edhe më parë për shkak të përdorimit të automjetit nën ndikimin e alkoolit ose të drogës.
als_Latn als_Latn als_Latn als_Latn als_Latn als_Latn als_Latn